Täna saates -
Kära Pakistanis. Kristlik kogukond põgeneb.
Noor kristlasest neiu on vangis.
Kas jumalapilkeseadused on liiga kaugele läinud?
USA-s leiavad põgenikud turvapaiga ja evangeeliumi.
Jumala vägi vabastab Vietnami uimastisõltlasi
ja kindlustab sellele kogudusele kommunistliku valitsuse soosingu.
KRISTLIKU MAAILMA UUDISED
Kas kristlasest neiu veedab ülejäänud elu Pakistani vanglas?
Tere! Olen Efrem Graham. George ja Wendy on puhkusel.
Rimsha Masih on vangis süüdistatuna Koraani põletamises.
Ta on ca 11-14-aastane ja tal on Down'i sündroom.
Ta vahistati ja teda süüdistatakse jumalapilkamises.
Jumalapilkeseadus mõistab Koraani rüvetamise eest eluks ajaks vangi.
Sajad moslemid nõudsid tüdruku kodu ees tema vahistamist.
Tüdruku vanemad ja teised kristlased põgenesid külast.
Oli öö ja me magasime. Tüdruku vanemad põgenesid 02:30.
Nägime hommikul, et uksed olid lukus. Nii põgenesime meiegi.
Helistasin majaomanikule ja küsisin, kas võime turvaliselt tagasi tulla.
Ta ütles: "Teid ei häirita, kuid peate pahkuma 1. septembriks."
Politsei andmeil hoitakse tüdrukut vahi all kaks nädalat,
mõnede väitel tema elu kaitseks.
Reporter Gary Lane on mitu korda Pakistani külastanud.
- Mis Rimsha'st edasi saab?
- Ta peaks vabanema 30.08. Eks siis paistab.
Nad lubavad tüdrukut moslemiäärmuslaste eest kaitsta.
Saame näha. Varem on kristlased vangi jäänud.
- Pakistani jumalapilkeseadused on pidevalt teemaks. Miks?
- Jumalapilkeseadus 295 on 3-osaline.
295A puudutab islami pilkamist.
Selle rikkuja võib saada 15-aastase vanglakaristuse.
295B puudutab Koraani pilkamist ja 295C Muhamedi pilkamist.
Koraanipilkaja võib saada eluaegse vanglakaristuse,
Muhamedi pilkamise eest surmanuhtluse.
- Üht kristlasest ema ootab samuti surmanuhtlus.
- Jah. Asia Bibi'l on 2 last ja kolm kasulast.
Kolme aasta eest kaitses ta töökaaslaste ees oma usku.
Teda süüdistati Muhamedi pilkamises.
Ta on kolm aastat vangis olnud. Tüdrukud kasvavad ilma emata.
Paljud kristlased on andnud allkirju palvekirjadele,
kus nõutakse Asia Bibi vabastamist.
- Vaevalt president Zardari neile armu annab. Miks?
- Need, kes on süütult süüdistatuid kaitsnud, on tapetud.
Salman Taseer oli Punjabi maakonna kuberner.
Ta kaitses Asia Bibi't. Tema enda ihukaitsja tappis ta.
Moslemiäärmuslased pidasid tapjat kangelaseks.
Shahbaz Bhatti oli Pakistani usuasjade minister.
Temagi mõrvati. Süütute kaitsja võib surma saada.
- Kas need seadused võivad ka Läände levida?
- Pakistan on püüdnud neid ÜRO's läbi suruda.
Need katsed on seni nurjunud.
- Kuidas saaks neid seadusi võita?
- Olulisim on teadlikkus ja surveavaldamine.
Pakistani juhtkonnale tuleb survet avaldada.
Nad võivad muudatusi teha, kui on julged nagu Shahbaz Bhatti.
- Kuidas saavad kristlased aidata?
- Palvetage Pakistani kristlaste, Asia Bibi ja teiste eest,
kes on süütult vanglas.
Palvetage, et Püha Vaim lohutaks surmanuhtlust ootavat Asia Bibi't
ja et ta vabastataks. Pidage meeles ka nende peresid.
Asia väiksed tütred on ilma emata.
Alaealine Rimsha poleks üldse pidanud vanglasse sattuma.
- Tal on Downi sündroom. - Jah. Ta ei mõistnud oma tegu.
- Aitäh intervjuu eest.
Uudiste facebooki-lehe kaudu võib Rimsha lugu teistega jagada.
Seal võib arutada ka Pakistani jumalapilkeseadusi.
USA-sse saabub igal aastal tuhandeid põgenikke.
Paljud saabuvad Dallasesse, Texases.
Charlene Israel uuris, kuidas kogudused neid aitavad.
Pildid Saddam Husseini kukutamisest levisid kogu maailmas.
Abner Abraham tundis end esimest korda elus vabana.
Olen tänulik USA vägedele vapruse ja eneseohverdamise eest.
Abner oli USA armee ja liitlaste tõlgiks.
Saddami sugulane varjas end minu naabruses.
USA väed vallutasid turvamaja.
Järgmisel päeval läksin ameeriklaste juurde
ja pakkusin end neile tõlgiks ja giidiks.
See tegi temast mässuliste märklaua.
Ma ei tahtnud oma peret ohtu seada. Otsustasin maalt põgeneda.
Välja pääsemine ei olnud lihtne.
2007. aastal sattus meie konvoi teeäärse pommi otsa.
Olin kolm kuud ratastoolis. Mulle ei antud mingit käimislootust.
Abner paranes ime läbi.
Ta pääses eriviisaga USA'sse ja asus elama Dallasesse.
Piirkonnas on palju põgenikke.
Paljud tulevad Iraagist, Birmast ja Bhutanist.
Paljud iraaklased ja birmalased saabuvad perekondlike sidemete toel.
Välisministeerium saadab põgenikud kohtadesse, kus neil on sugulased,
töösaamisvõimalused ja kogukond.
Paljud põgenikud elavad siin majadeblokis.
Nad esindavad erinevaid rahvusi ja riike.
Siin räägitakse 31 erinevat keelt.
Northwest Bible Church märkas, et põgenikud vajavad abi
inglise keele ja autosse laste turvatooli paigaldamisega.
Tuleb hankida sotsiaalkindlustus- number, autojuhiload ja elamine.
Kogudus korraldab kursusi. Põgenikud õpivad oskusi,
mis aitavad paremini tööd leida.
Põgenike naised õmblevad perele elatise teenimiseks käekotte.
Misjonitööks nimetatakse seda kuskil Aafrikas või Aasias.
Jumal kutsus meid teenima meie enda kogukonda.
Jalil Dawood põgenes Iraagi sõja eest 1982. aastal.
Alustasin nullist. Kaks venda saabusid veidi varem.
Issand oli hea. Õppisin inglise keelt ja kohanesin siinse eluoluga.
Ta on pastor Dallase araabiakeelses koguduses.
See on täis põgenikke nagu Abner, kes pöördus kristlusse.
Ta tänab Jalil'i selle eest, et too aitas tal usus kasvada.
Jalil aitab alati, õpetab ja vastab küsimustele.
Olen temale abi eest tänulik.
Põgenikud saavad valitsuse abiraha vaid pool aastat.
Jalil aitab põgenikel leida eluaseme ja töökoha.
Ta usub, et kogudus võiks sama teha.
Neid tuleb armastada ja teenida.
Kogudusele tuleb rääkida nende usust, taustast ja evangeliseerimisest.
Armusin Jeesusesse, sest Ta on armastus, arm, vabadus, õnn,
rõõm ja kõik. Jeesusest leiab kõik vajaliku.
Charlene Israel, CBN News, Dallas, Texas
Araabia kevad või Kristlik talv?
Egiptuse, Süüria ja Iraagi ülestõusud raskendavad kristlaste olukorda.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Kui saaksid paluda Jumalalt kolme õnnistust, mis need oleksid?
Kas paluksid uut maja, töökohta või pikka iga?
Õpetan oma uuel DVD-l kolmest õnnistusest,
mida olen Issandalt aastate vältel palunud.
Need on tarkus, soosing ja Püha Vaimu võidmine.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu, kuidas elus edu saavutada.
Õpetan, kuidas teha tarku otsuseid,
tunda ära Issanda plaane, saada Püha Vaimu võidmist
ja kuidas elu võib täituda Jumala soosinguga.
Toode on ingliskeelne.
Meie abielu algaastail nappis meil pidevalt raha.
Õppisime Piiblist kümnise kohta. Raha polnud, kuid hakkasime andma.
Raha hakkas jätkuma. Nüüd oleme võlgadest vabad.
On suurepärane anda CBN'ile, kuna raha läheb Jumala töö jaoks.
Oleme Dawn ja Phyllis Raven. Toetame CBN'i tööd.
Mosul on Iraagi ohtlikuim linn.
Enamus vägivalda on suunatud kristlaste vastu.
2003. aastal oli kristlasi 75 000. Nüüd on neid järgi vaid 25 000.
Allesjäänuid ähvardavad tihti mõrvad ja röövimiskatsed.
Ühenduse Open Doors juht nimetab seda "religiotsiidiks".
Meie Lähis-Ida piirkonnajuht Chris Mitchell elab Jeruusalemmas.
Ta on meil stuudios külas. Räägime kogudusest Lähis-Idas.
- Egiptuses kasvab Moslemivennaskonna võim.
Kuidas mõjutab see kogudust?
- Moslemivennaskonna mõju kardeti juba siis,
kui kukutati Mubaraki valitsus.
Mõju on eriti suur nüüd, kui Mohammed Morsi'st sai president.
Paljud kristlased lahkuvad Egiptusest, kuna kardavad,
et vennaskond moodustab kristlasi tagakiusava valitsuse.
- Millised on kristlaste väljavaated?
- Nad kardavad, et vennaskond kehtestab Egiptuses sharia seadused.
See teeks kristlastest teise klassi kodanikud.
See mõjutaks seadusandlust ja tavakodanikke.
Kristlased räägivad, et pärast valitsuse moodustamist
on kristlastest naisi tänaval sõimatud.
Nad kardavad, et neid hakatakse ka füüsiliselt taga kiusama.
- Süürias käib kodusõda.
Kuidas sõda kristlasi mõjutab?
- Kristlasi kaitsti teatud määral nii Iraagis kui ka Süürias.
Nad ei toetanud türanlikku valitsust, kuid neid kaitsti äärmuslaste eest.
Nüüd, kui infrastruktuur on hävitatud,
kardetakse, et Moslemivennaskond tõuseb võimule ka Süürias
ja kristlased satuvad ohtu.
- Kristlased põgenevad nii Egiptusest kui Süüriast.
Paljud Süüriast lahkujad on kunagised Iraagi põgenikud.
Kas pelgupaigad hakkavad otsa saama?
- Jah. Kui algas Iraagi sõda, põgenesid maalt tuhanded.
Paljud lahkusid Süüriasse. Nüüd neil pole enam kuhugi minna.
Jordaania võib olla kristlaste viimane pelgupaik.
Paljud kristlased otsustavad jääda.
Hiljuti rääkisin kristlusse pöördunutega islamist.
Nad kavatsevad jääda ja moslemeid evangeliseerida.
- Rääkisid Bagdadi vikaari Andrew White'iga.
Räägi tema kogudusest ja kogemustest seal?
- Pärast 2003. aastat on ligi 300 tema koguduse liiget tapetud,
mõrvatud, jälitatud või röövitud.
Keset seda kõike ilmutab end Jumal võimsalt imede ja tunnustähtedega.
Neil on üleloomulik rahu ja rõõm.
Nad on näinud imesid. Inimesed on surnuist üles tõusnud.
Issand jõuab inimesteni isegi keset kaost.
- Räägi, kuidas moslemid näevad Kristusest unenägusid ja nägemusi.
- Pean seda väga tähelepanuväärseks.
Paljud Lähis-Ida misjonärid räägivad,
et moslemeid on kristlusse pöördunud rohkem
kui kunagi varem pärast islami sündimist.
End Jeesuseks nimetav valges rüüs mees on ilmunud unes
paljudele moslemitele ja öelnud: Järgi mind!
Seda on juhtunud Iraanis.
Väidetavalt kasvab Iraani kogudus maailmas kõige kiiremini.
Jeesus on paljudele unes ilmunud.
Nii hangivad nad endale Piibli ja tutvuvad usklikega.
Tom Doyle'lt ilmub varsti raamat.
See räägib unesid ja nägemusi nägevatest moslemitest.
Tänu neile pääsevad nad tihti lootusetust olukorrast
ja saavad päästva usu Kristusesse.
- Aitäh intervjuu eest! - Aitäh.
Vietnami kogudus on leidnud soosingu tänu uimastisõltlaste tööle.
Need mehed vabanesid evangeeliumi väe abil.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Kas poleks tore hüpata lennukisse ja lennata mõnele arengumaale
toitu ja ravimeid jagama ja Jeesusest rääkima?
Kas poleks tore, kui saaks aidata inimesi kõikjal maailmas?
Kas poleks tore, kui seda saaks teha kodus ilma tšekke kirjutamata?
Hakka CBN'i partneriks ja aita levitada evangeeliumi.
USA elanikud võivad teha otsekorralduslepingu.
See on turvaline ja lihtne viis aidata.
Kas poleks tore saada iga kuu Pat'i ja Gordon'i õpetusi?
Kui sõlmid otsekorralduslepingu, säästad aega ja raha
ning aitad Jumala auks maailma muuta.
Kas see poleks tore?
Meil oli suur autolaen ja krediitkaardivõlg.
Andmine ei tulnud tavaliselt meeldegi.
Kui vaatasime Pat'i õpetust, otsustasime hakata kümnist andma.
Sain parema palgaga töökoha. Sissetulekud kasvasid.
Kuigi tulevik on ebakindel, teame, et Jumal hoolitseb.
Ta ei ole meid kunagi petnud.
Oleme Tim ja Yvette Webber. Toetame CBN'i tööd.
Vietnami kristlased tegelevad uimastisõltlastega.
Aasia korrespondent Lucille Talusan räägib teest vabadusse.
Mehed kogunevad Ho Chi Minh'i linnas iga päev kirikusse palvetama,
Jumalat ülistama ja Piiblit lugema.
Kõik 30 meest on endised uimastisõltlased,
kes leidsid andeksanni ja vabaduse.
Pastor Hung Dinh räägib, et üksnes Jumala armastus
võib vabastada uimastisõltuvusest.
Neid peetakse ühiskonna kõntsaks. Pered annavad alla.
Nad annavad ka ise alla. Maised võõrutusmeetodid ei aita.
Siin tunnevad nad Jumala armastuse väge
ja leiavad imelise vabanemise.
Phoung Le tuli keskusse 2007. a.
Tal oli tuberkuloos ja kõhuvalud,
mis olid aastatepikkuse oopiumi- ja heroiinitarbimise tagajärg.
Ma ei tahtnud enam elada.
Arstid andsid alla. Nad saatsid mu koju.
Kohtusin ühe uimastitest vabanenuga, kes elas keskuses.
Ta rääkis Jeesusest. Sain uut lootust.
Minu eest palvetati. Valud kadusid ja pääsesin uimastitest.
Phoung Le juhib ülistusgruppi.
Jumal andis talle mänguoskuse,
kuigi ta pole kunagi pillitunde võtnud.
Ta pühendas oma elu evangeliseerimisele.
Minuga juhtus ime. Tahan rääkida sellest neile,
kes on ikka veel uimastiorjad, et nemadki pääseksid ja vabaks saaksid.
Viimase kahe aastaga on uimastisõltlaste arv vähenenud 25%.
Riik on investeerinud võõrutusravisse.
Ka kristlaste mõju on märkimisväärne.
Vietnam on kommunistlik riik. Kirikute suhtes valitseb vaenulikkus.
Pastor Hungi sõnul on politsei teda mitu korda üle kuulanud.
Valitsus on hakanud siiski kogudusse leebemalt suhtuma.
Meid kiusatakse taga ja ähvardatakse. Ütlen neile, et ei tööta nende vastu.
Teen Issanda tööd. Õpetan ja armastan.
Kui nad näevad mu usku ja inimeste muudetud elusid,
jäetakse meid rahule.
Endised uimastisõltlased ja pered teenivad tuliselt Jumalat.
Nad on tänulikud vabaduse eest, mida nüüd nautida võivad.
Lucille Talusan, CBN News, Ho Chi Minh, Vietnam
Uudiseid ülemaailmse kiriku kohta võib lugeda uudiste kodulehelt.
Need võivad kaitsta, õnne tuua ja lisada eluaastaid.
Need vabastavad hirmust, täidavad rahu ja heaoluga,
ning toovad kordamineku.
Need on aare, relv ja kallim kui kuld.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu elus edasi jõudmiseks.
Tahan õpetada, kuidas teha tarku otsuseid,
tunda ära Issanda plaanid, saada Püha Vaimu võidmist
ja kuidas elu võib täituda Jumala soosinguga.
Pat Robertsoni DVD The Three Blessings nüüd saadaval
Säilitasime teatud imidzhit.
Ostsime maja, mida me ei saanud tegelikult endale lubada.
Kui saime võlameenutusi, vihastasin Christiani peale.
Saime õpetust raha ja andmise kohta. Otsustasime hakata toetama CBN'i.
Rahaline sõnakuulelikkus Jumalale avab täiesti uusi alasid.
Oleme Christian ja Callie Budzy. Toetame CBN'i tööd.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Vana Testamendi Simson oli ehk maailma esimene superkangelane.
Iisraeli arheoloogid leidsid sangari kohta tõendeid.
Julie Stahl räägib Simsoni kodulinna lähedalt avastatud leiust.
Väikese kivi suurune leid kirjeldab Simsoni seiklusi.
Siin on suur loom, arvatavasti lõvi.
Siin on selgelt inimene, kes sirutab käed kaitseks või rünnakuks.
Pitser pärineb aastast 13. saj eKr. See ühtib Simsoni looga.
Kohtumõistjate raamat 14:5-6 räägib, kuidas Simson läks kihlatuga kohtuma
Timnasse, 6,5 km kaugusele leiupaigast:
"Siis tuli üks noor lõvi möirates temale vastu.
Aga Issanda Vaim tuli võimsasti tema peale ja ta kiskus lõvi lõhki."
Ma ei väida, et siin pildil on just Simson,
kuid lugu, koht ja aeg sobivad hästi kokku.
Objekt on huvitav ka teistel põhjustel.
Piibli järgi tõid vilistid lepingulaeka tagasi just siia.
Nad panid kaks härga laegast vedama. Laegas oli teel Beit Shemesh'isse.
Arheoloogid Zvi Lederman ja Shlomo Bunimovitz
on üle 20 aasta juhatanud igal suvel kaevetöid.
Britid kaevasid siin esimest korda 1911. aastal,
samal ajal, kui toetust kogus Darwini evolutsiooniteooria.
Nad tahtsid uurida vilistite reaalset ajalugu.
Piirkond oli asustatud üle 1000 aasta,
kuni Assüüria kuningas Sanherib linna 701. aastal eKr hävitas.
Tänapäeva Beit Shemesh asub teisel pool kiirteed.
Arheoloogid loodavad, et järgmisel suvel uuritakse paleed,
mis arvatakse olevat kuulunud Kaananis valitsenud vürstitarile.
Julie Stahl, CBN News, Beit Shemesh, Iisrael
See on tänaseks kõik. George ja Wendy on nädala pärast siin
Kohtumiseni! Jumal õnnistagu teid!
Tõlge: Monika Jaaguri